Source: http://www.europarl.europa.eu/doceo/document/A-8-2019-0004_RO.html
Timestamp: 2019-06-25 08:08:10+00:00

Document:
referitor la propunerea de regulament al Parlamentului European și al Consiliului de modificare a Regulamentului (CE) nr. 391/2009 în ceea ce privește retragerea Regatului Unit din Uniune
referitoare la propunerea de regulament al Parlamentului European și al Consiliului de modificare a Regulamentului (CE) nr. 391/2009 în ceea ce privește retragerea Regatului Unit din Uniune
1. Toate organizațiile recunoscute sunt evaluate, în mod regulat și cel puțin o dată la doi ani, de Comisie împreună cu statul membru (statele membre) care le-a (le-au) autorizat în conformitate cu articolul 3 alineatul (2) din Directiva 2009/15/CE, pentru a verifica dacă își îndeplinesc obligațiile în conformitate cu prezentul regulament și dacă îndeplinesc criteriile minime stabilite în anexa I. Evaluarea se limitează la acele activități ale organizațiilor recunoscute care intră în domeniul de aplicare al prezentului regulament.
1. Toate organizațiile recunoscute sunt evaluate, în mod regulat și cel puțin o dată la doi ani, de Comisie împreună cu statul membru (statele membre) care le-a (le-au) autorizat în conformitate cu articolul 3 alineatul (2) din Directiva 2009/15/CE, pentru a verifica dacă își îndeplinesc obligațiile în conformitate cu prezentul regulament și dacă îndeplinesc criteriile minime stabilite în anexa I. Evaluarea se limitează la acele activități ale organizațiilor recunoscute care intră în domeniul de aplicare al prezentului regulament.” Comisia facilitează participarea statelor membre la evaluare stabilind un program de supraveghere care poate fi utilizat de statele membre atunci când își îndeplinesc obligațiile în temeiul Rezoluției OMI A.1070(28) și al articolului 9 din Directiva 2009/15/CE.”
La 29 martie 2017, Regatul Unit a prezentat notificarea intenției sale de a se retrage din Uniune în temeiul articolului 50 din Tratatul privind Uniunea Europeană. Acest lucru înseamnă că, începând cu 30 martie 2019, întreaga legislație primară și secundară a Uniunii va înceta să i se aplice Regatului Unit. Regatul Unit va deveni, din acel moment, o țară terță.
Prin urmare, legislația UE în domeniul transportului maritim nu i se va mai aplica Regatului Unit. Unul dintre domeniile legislației Uniunii care ar fi afectat este recunoașterea la nivelul Uniunii a organizațiilor care oferă servicii de inspecție și control al navelor care navighează sub pavilionul unui stat membru (denumite în continuare „organizațiile recunoscute”).
Articolul 8 alineatul (1) din Regulamentul (CE) nr. 391/2009 impune ca, cel puțin o dată la doi ani, organizațiile cu rol de inspecție și control al navelor recunoscute la nivelul UE de către Comisie să fie evaluate de Comisie împreună cu statul membru care a înaintat cererea inițială de recunoaștere a organizației (statul membru „inițiator”).
Din articolele 7 și 8 din regulament rezultă că, pentru a continua să beneficieze de recunoaștere la nivelul UE, organizațiile recunoscute trebuie să continue să îndeplinească cerințele și criteriile minime stabilite în anexa I la regulament. Acest lucru este verificat prin reevaluarea continuă efectuată de Comisie și de statul membru „inițiator” în conformitate cu articolul 8 alineatul (1).
Începând cu momentul retragerii sale, Regatul Unit nu va mai fi în măsură să participe la evaluările efectuate în conformitate cu articolul 8 alineatul (1) din regulament în ceea ce privește organizațiile pentru care Regatul Unit joacă rolul de stat membru „inițiator”. În consecință, este posibil ca menținerea valabilității recunoașterii acestor organizații la nivelul UE să fie pusă sub semnul întrebării și să nu poată fi stabilită cu suficientă securitate juridică în temeiul actualelor dispoziții ale regulamentului.
O posibilă pierdere de către organizații a recunoașterii la nivelul UE din cauza retragerii Regatului Unit ar putea avea consecințe negative asupra competitivității și atractivității pavilioanelor statelor membre ale UE-27 care au autorizat aceste organizații recunoscute să acționeze în numele lor în scopul efectuării inspecțiilor, a controalelor și a certificării statutare a navelor. Organizațiile recunoscute vizate sunt angajate, în prezent, în acorduri de autorizare cu majoritatea statelor membre ale UE-27, iar după retragerea Regatului Unit aceste state membre nu ar mai putea să recurgă la respectivele organizații recunoscute pentru flotele aflate sub pavilionul lor. În același timp, armatorii care recurg la aceste organizații inclusiv în scopul clasificării, s-ar confrunta cu dilema dacă ar trebui să schimbe pavilionul navelor lor pentru a le înmatricula într-un stat din afara UE sau să își asume riscul de a își încălca obligațiile care decurg din contractele lor private actuale pentru clasificarea navelor cu organizațiile în cauză.
Propunerea Comisiei ar modifica articolul 8 alineatul (1) din regulament înlocuind cerința actuală, conform căreia numai statul membru „inițiator” participă la procesul periodic de evaluare desfășurat de Comisie, cu o prevedere care introduce participarea oricărui stat membru care a autorizat una dintre organizațiile recunoscute. Astfel, evaluarea ar putea fi realizată de Comisie împreună cu orice stat membru care a autorizat organizația recunoscută în cauză să acționeze în numele său în sensul articolului 3 alineatul (2) din Directiva 2009/15/CE3 și nu doar împreună cu statul membru „inițiator”.
3. Propunerea raportoarei
Raportoarea salută propunerea Comisiei și consideră că aceasta ar rezolva problema insecurității juridice creată de retragerea Regatului Unit în domeniul organizațiilor recunoscute și ar garanta continuitatea activității armatorilor afectați și competitivitatea pavilioanelor statelor membre ale UE-27 care colaborează cu organizațiile afectate.
Prin urmare, raportoarea propune adoptarea propunerii Comisiei fără nicio modificare.
Propunere de regulament al Parlamentului European și al Consiliului de modificare a Regulamentului (CE) nr. 391/2009 în ceea ce privește retragerea Regatului Unit din Uniune

References: articolul 3
 articolul 3

Articolul 8
 articolul 8
 articolul 8
 articolul 8